Príloha č. 5
k nariadeniu vlády č. .../2004 Z. z.
Vnútorná kontrola výroby
(postup A)
1.	Výrobca alebo splnomocnenec, ktorý vykonáva úlohy podľa bodu 2, zaručuje a vyhlasuje, že príslušné výrobky spĺňajú požiadavky tohto nariadenia, ktoré sa na výrobok vzťahujú. Výrobca alebo jeho splnomocnenec umiestni označenie CE na každý výrobok a vypracuje písomné vyhlásenie o zhode podľa prílohy č. 15.
2.	Výrobca alebo jeho splnomocnenec vyhotoví dokumentáciu podľa bodu 3 a túto uchováva tak aby bola k dispozícii orgánom dohľadu na kontrolu aspoň 10 rokov po tom, čo bol vyrobený posledný výrobok. Ak výrobca alebo jeho splnomocnenec nie je slovenskou právnickou osobou dokumentáciu uchováva osoba, ktorá výrobok uvádza na trh.
3.	Dokumentácia umožňuje posúdenie zhody výrobkov s požiadavkami nariadenia. Zahŕňa, ak je to dôležité na posúdenie zhody, konštrukčný návrh, výrobu a prevádzkové vlastnosti výrobku podľa prílohy č. 13.
4.	Výrobca alebo jeho splnomocnenec uchováva vyhlásenie o zhode spolu s dokumentáciou.
5.	Výrobca alebo jeho splnomocnenec urobí všetky potrebné opatrenia na to, aby výrobný proces zaručoval zhodu výrobkov s dokumentáciou podľa bodu 2 a podľa základných požiadaviek nariadenia, ktoré sa na výrobky vzťahujú.